**EXPUNERE DE MOTIVE**

|  |
| --- |
| **Secțiunea 1****Titlul proiectului de act normativ****LEGE**privind stabilirea unor măsuri de punere în aplicare a Regulamentului (UE) **2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937** |
| **Secțiunea a 2-a****Motivul emiterii actului normativ** |
| **1. Descrierea situației actuale**Prezentul proiect de lege are ca scop stabilirea unor măsuri la nivel național pentru punerea în aplicare a prevederilor Regulamentului (UE)2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937.**1.1. Transpunerea legislației comunitare sau crearea cadrului pentru aplicarea directă a acesteia**Deși regulamentele Uniunii Europene sunt de directă și imediată aplicare, precizăm că, în unele cazuri, sunt necesare măsuri naționale suplimentare pentru asigurarea aplicării directe a acestora. În acest sens, au fost inițiate demersurile de ordin legislativ pentru asigurarea aplicării la nivel național a prevederilor Regulamentului (UE)2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937, iar prin prezentul proiect de act normativ se are în vedere stabilirea unor măsuri la nivel național în vederea creării cadrului legal pentru aplicarea directă a acestui regulament, precum desemnarea autorității competente, regimul sancționatoriu, stabilirea anumitor termene de depunere a documentelor în vederea autorizării, condițiile de retragere a autorizației, cerințe privind comunicările publicitare, precum și cu privire la limba în care fișa cu informații esențiale privind investiția poate fi pusă la dispoziția potențialilor investitori. |
| **2. Schimbări preconizate**Regulamentul (UE) 2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937a fost publicat în Jurnalul Oficial al U.E. (L347/20.10.2020) în data de 20 octombrie 2020 și face parte din planurile de acțiune privind Uniunea Piețelor de Capital (UPC) și Fintech, având drept obiectiv crearea unui cadru de reglementare care să permită platformelor de finanțare participativă accesul la întreaga piață unică, printr-o autorizație unică bazată pe un singur set de reguli. Actul normativ a intrat în vigoare în a douăzecea zi de la data publicării în Jurnalul Oficial al Uniunii Europene (n.r.: 10 noiembrie 2020) și se va aplica direct în toate statele membre începând cu data de 10 noiembrie 2021.Regulamentul european stabileşte cerinţe uniforme privind prestarea de servicii de finanţare participativă la nivel UE, privind organizarea, autorizarea și supravegherea furnizorilor de servicii de finanțare participativă, funcționarea platformelor de finanțare participativă, precum și privind transparența și comunicările publicitare în legătură cu prestarea de servicii de finanțare participativă în Uniune. Regulamentul a fost elaborat cu scopul de a promova serviciile de finanțare participativă la nivel transfrontalier, pentru a facilita exercitarea libertății de a presta și de a beneficia de aceste servicii pe piața internă UE, având în vedere faptul că la nivelul mai multor state membre există deja un cadru național de reglementare a finanțării participative, adaptat la caracteristicile și nevoile piețelor locale și ale investitorilor locali, iar diferențele dintre normele de drept intern ale fiecărui stat membru sunt de natură să obstrucționeze prestarea transfrontalieră de servicii de finanțare participativă, având un efect direct asupra funcționării pieței interne a UE pentru aceste servicii. Prin abordarea obstacolelor în calea funcționării pieței interne UE a serviciilor de finanțare participativă, prezentul regulament urmărește să promoveze activitățile transfrontaliere de finanțare a afacerilor. Prin urmare, serviciile de finanțare participativă legate de acordarea de împrumuturi consumatorilor, astfel cum sunt definiți la articolul 3 litera (a) din Directiva 2008/48/CE a Parlamentului European și a Consiliului (3), nu intră sub incidența prezentului regulament.Finanțarea participativă reprezintă un tip de activitate în cadrul căreia un furnizor de servicii de finanțare participativă, fără a-și asuma el însuși riscuri, administrează o platformă digitală, deschisă publicului, pentru a pune în legătură sau pentru a facilita punerea în legătură a potențialilor investitori sau împrumutători cu mediul de afaceri care caută finanțare. O astfel de finanțare ar putea consta în împrumuturi, achiziționarea de valori mobiliare sau alte instrumente admise în scopul finanțării participative. În general, prestarea de servicii de finanțare participativă se realizează cu participarea a trei tipuri de entități: dezvoltatorul de proiect care propune proiectul spre finanțare, investitorii care finanțează proiectul propus și o entitate cu rol de intermediar, sub forma unui furnizor de servicii de finanțare participativă care pune în legătură dezvoltatorii de proiecte și investitorii în cadrul unei platforme online.*Regulamentul (UE) 2020/1503* nu se aplică titularilor de proiecte care sunt consumatori în sensul articolului 3 litera (a) din Directiva 2008/48/CE sau ofertelor de finanțare participativă cu o contravaloare de peste 5 mil. EUR cumulată pe o perioadă de 12 luni.Actul normativ european include o serie de măsuri de protecție a investitorilor, inclusiv dispoziţii privind guvernanţa, evaluarea riscurilor, cerinţele privind obligaţia de diligenţă, măsura în care furnizorii de servicii de finanţare participativă îşi pot exercita puterea discreţionară atunci când oferă administrare de portofolii individuale de împrumuturi, gestionarea plângerilor, conflictele de interese, externalizarea, serviciile de păstrare în siguranţă a activelor clienţilor şi serviciile de plată, precum şi garanţiile prudenţiale.*Regulamentul (UE) 2020/1503* stabilește o serie de obligații în sarcina statelor membre cu privire la desemnarea la nivel național a autorității competente, regimul sancționatoriu, anumite termene de depunere a documentelor în vederea autorizării, condițiile de retragere a autorizației, comunicările publicitare, precum și cu privire la limba în care fișa cu informații esențiale privind investiția poate fi pusă la dispoziția potențialilor investitori. Autorităţile naţionale competente desemnate de fiecare stat membru în conformitate cu art. 29 din *Regulamentul (UE) 2020/1503* vor fi responsabile de acordarea autorizaţiei furnizorilor de servicii de finanţare participativă stabiliți în respectivul stat membru și de supravegherea activității acestora. De asemenea, regulamentul stabilește cerințe privind cooperarea dintre autoritățile competente la nivel UE.În considerarea obligațiilor impuse prin regulamentul european statelor membre, la nivelul proiectului de lege au fost introduse o serie de prevederi ce vizează stabilirea unor măsuri de punere în aplicare la nivel național a *Regulamentului (UE) 2020/1503,* după cum urmează:- prevederi cu privire la desemnarea A.S.F. în calitate de autoritate competentă în România pentru îndeplinirea funcțiilor și sarcinilor prevăzute de *Regulamentul (UE) 2020/1503* în conformitate cu prevederile art. 29 al acestui regulament;- prevederi cu privire la condițiile și procedura de autorizare de către A.S.F. a furnizorilor de servicii de finanţare participativă și de înscriere în Registrul A.S.F., precum și cu privire la notificarea modificărilor semnificative intervenite în modul de organizare și funcționare a furnizorilor de servicii de finanţare participativă;- prevederi în aplicarea articolelor din *Regulamentul (UE) 2020/1503* referitoare la anumite termene de depunere a documentelor în vederea autorizării, condițiile de retragere a autorizației ș.a.;- prevederi în aplicarea articolelor din *Regulamentul (UE) 2020/1503* referitoare la comunicările publicitare, precum și cu privire la limba în care acestea sau fișa cu informații esențiale privind investiția pot fi puse la dispoziția potențialilor investitori din România;- prevederi cu privire la competențele de supraveghere și investigare ale A.S.F. în calitate de autoritate competentă în sensul art. 29 din *Regulamentul (UE) 2020/1503,* cu privire lacooperarea A.S.F. cu alte autorități competente din România sau din alte state membre și cu ESMA, precum și cu privire la regimul sancționatoriu;- prevederi cu privire la instituțiile de credit autorizate și supravegheate de Banca Națională a României în conformitate cu prevederile Ordonanței de urgență a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare, care intenționează să presteze servicii de finanțare participativă pentru a corela regimul național aplicabil instituțiilor de credit prevăzut de OUG nr. 99/2006 și de reglementările emise în aplicarea acesteia cu regimul de autorizare a furnizorilor de servicii de finanțare participativă de către ASF. |
| **3. Alte informații**Nu este cazul. |
| **Secţiunea a 3-a****Impactul socio-economic al proiectului de act normativ** |
|  **1. Impactul macro-economic** Adoptarea prezentului act normativ va avea un impact pozitiv asupra domeniului pieței de capital și asupra economiei românești în general prin crearea cadrului legal național privind prestarea de servicii de finanțare participativă pentru afaceri, ținând cont de faptul că până în momentul de față la nivel național nu există un act normativ care să reglementeze această activitate.  |
|  **11. Impactul asupra mediului concurențial şi domeniului ajutoarelor de stat**Proiectul de act normativ contribuie la asigurarea unor condiții de concurență echitabile între furnizorii de servicii de finanțare participativă pentru afaceri în Uniunea Europeană, conferind în același timp o protecție uniformă a investitorilor.Proiectul de lege nu contravine legislației din domeniul concurenței și reglementărilor comunitare în domeniul ajutorului de stat.  |
| **2. Impactul asupra mediului de afaceri** Prevederile proiectului de lege au ca scop final principal contribuția la consolidarea statutului pieței de capital românești ca piață emergentă, creând premisele atragerii unor noi categorii de investitori și a unui nou model de afaceri pentru companii, ceea ce va avea un efect de stimulare și îmbunătățire a mediului de afaceri național, oferind o nouă alternativă de finanțare companiilor eligibile.  |
| **21. Impactul asupra sarcinilor administrative**Nu este cazul. |
| **22. Impactul asupra întreprinderilor mici şi mijlocii**Nu este cazul.  |
| **3. Impactul social**Prin adoptarea prezentului proiect de act normativ sunt create premisele creșterii accesului investitorilor, în calitate de consumatori de servicii financiare, la produse de investiții create în România sau alte state membre.  |
| **4. Impactul asupra mediului**Nu este cazul. |
| **5. Alte informații**Nu este cazul. |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
|  |  - mii lei - |
|  | Indicatori | Anul curent | Următorii 4 ani | Media pe 5 ani |
|  | 1 | 2 | 3 | 4 | 5 | 6 | 7 |
|  | 1. | Modificări ale veniturilor bugetare, plus/minus, din care: |  |  |  |  |  |  |
|  | a) | buget de stat, din acesta: |  |  |  |  |  |  |
|  | (i) impozit pe profit |  |  |  |  |  |  |
|  | (ii) impozit pe venit |  |  |  |  |  |  |
|  | b) | bugete locale: |  |  |  |  |  |  |
|  | (i) impozit pe profit |  |  |  |  |  |  |
|  | c) | bugetul asigurărilor sociale de stat: |  |  |  |  |  |  |
|  | (i) contribuţii de asigurări |  |  |  |  |  |  |
|  | 2. | Modificări ale cheltuielilor bugetare, plus/minus, din care: |  |  |  |  |  |  |
|  | a) | buget de stat, din acesta: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | b) | bugete locale: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | c) | bugetul asigurărilor sociale de stat: |  |  |  |  |  |  |
|  | (i) cheltuieli de personal |  |  |  |  |  |  |
|  | (ii) bunuri şi servicii |  |  |  |  |  |  |
|  | 3. | Impact financiar, plus/minus, din care: |  |  |  |  |  |  |
|  | a) | buget de stat |  |  |  |  |  |  |
|  | b) | bugete locale |  |  |  |  |  |  |
|  | 4. | Propuneri pentru acoperirea creşterii cheltuielilor bugetare |  |  |  |  |  |  |
|  | 5. | Propuneri pentru a compensa reducerea veniturilor bugetare |  |  |  |  |  |  |
|  | 6. | Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
|  | 7. | Alte informaţii |  |
|  | Proiectul de act normativ nu are un astfel de impact deoarece nu propune introducerea unor scutiri sau exceptări de la plata de impozite de către participanții la piața de capital. |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ:****a) Acte normative în vigoare ce vor fi modificate sau abrogate, ca urmare a intrării în vigoare a actului normativ** Nu este cazul.**b) Acte normative ce urmează a fi elaborate în vederea implementării noilor dispoziții**A.S.F. poate emite reglementări în aplicarea prezentei legi. |
| **11. Compatibilitatea proiectului de act normativ cu legislația în domeniul achizițiilor publice**Nu este cazul. |
|  **2. Conformitatea actului normativ cu legislația comunitară în cazul proiectelor ce transpun prevederi comunitare**Nu este cazul. |
| **3. Măsuri normative necesare aplicării directe a actelor normative comunitare**Prezentul proiect de act normativ stabileşte măsurile necesare punerii în aplicare, la nivel naţional, a dispoziţiilor Regulamentului (UE) 2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937. |
| **4. Hotărâri ale Curţii de Justiţie a Uniunii Europene** Nu este cazul.  |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Nu este cazul. |
| **6. Alte informaţii**Nu este cazul. |
| **Secţiunea a 6-a****Consultările efectuate în vederea elaborării proiectului de act normativ** |
|  **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de lege urmează să fie publicat pe site-ul Ministerului Finanțelor în conformitate cu dispozițiile legale privind transparența decizională. |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ** Nu este cazul. |
|  **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**  Nu este cazul. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**Nu este cazul. |
| **5. Informaţii privind avizarea de către:****a) Consiliul Legislativ:** proiectul de lege va fi supus avizării**b) Consiliul Suprem de Apărare a Ţării:**  nu este cazul**c) Consiliul Economic şi Social:**  proiectul de lege va fi supus avizării **d) Consiliul Concurenţei**: proiectul de lege va fi supus avizării**e) Curtea de Conturi:** nu este cazul |
| **6. Alte informaţii** Nu este cazul. |
| **Secţiunea a 7-a****Activităţi de informare publică privind elaborarea****şi implementarea proiectului de act normativ** |
| **1. Informarea societății civile cu privire la necesitatea elaborării proiectului de act normativ** Nu este cazul. |
| **2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice**Nu este cazul. |
| **3. Alte informații**Nu este cazul. |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Nu este cazul. |
|  **2. Alte informaţii**Nu este cazul. |

Față de cele prezentate, a fost elaborat *proiectul de Lege privind stabilirea unor măsuri de punere în aplicare a Regulamentului (UE) 2020/1503 al Parlamentului European și al Consiliului din 7 octombrie 2020 privind furnizorii europeni de servicii de finanțare participativă pentru afaceri și de modificare a Regulamentului (UE) 2017/1129 și a Directivei (UE) 2019/1937,* pe care îl supunem aprobării.

**PRIM-MINISTRU,**

**MINISTRUL FINANȚELOR INTERIMAR**

**Florin-Vasile CÎȚU**

Avizăm favorabil,

|  |  |
| --- | --- |
| **PREŞEDINTELE****AUTORITĂŢII DE SUPRAVEGHERE FINANCIARĂ****Nicu MARCU****GUVERNATORUL BĂNCII NAȚIONALE A ROMÂNIEI****Mugur ISĂRESCU** |  |
|  **MINISTRUL AFACERILOR EXTERNE****Bogdan Lucian AURESCU**  |

|  |
| --- |
| **MINISTRUL JUSTIŢIEI****Stelian-Cristian ION**  |

 |